|زائر|
زائر
|موضوع: قصيدة عتاب للحبيبة الإثنين أبريل 14, 2008 12:02 am|| |
خلك ماصرت لو ما خليلي اتصير
وصرت خلي برضاتك جيه صرت خلك
علمتك عليه من الاف للياء
وتغلط بالاجابه وانه اعدلك
حرثت لخاطرك بالروح مثل الكاع
او بوسات او ورد كل عمري اشتلك
شمعه انته بحياتي او عمري ضلمة ليل
اشعلت روحي او خفت ما شعلك اشعلك
خاف اسنين عمرك تحترك بالشوك
اضملك كمت من عمري اعزلك
عليك اسودنت مو بس اغار عليك
واحل روحي واكضك خايف اتحلك
واغمض من اشوفك واخدر اعله الصوت
غلطه انته بحياتي وصعبه ما زلك
شلي بغيرك انته او الكه مثلك وين
وتتعب تلكه غيري بهل تعب شلك
ياه العلمك وتريد تمشي بعيد
سل الشوك خايف باجر يسلك
مثل ضلك جنت بالخطوه نمشي ثنين
اومشيت انته بظلام وضيعت ضلك
دليني عليك اسنين تايه بيك
ومشي وياي ادورك خاطر اندلك
عرفني اعله شخصك رايد احجي وياك
بس كلمة وبعد ما غيله انكلك
وحده من الثنين او وحده راح اختار
لو كلك احبك لو احب كلك
اسأل ليش احبك حتى اكلك ليش
وليش شما تسووي وياي اقبلك
لحضه موت عمري اسنيني كلهن خوف
بس وياك ائمن لمن اوصلك
وانته اخر نفس وشكد عزيز اتصير
وبلحضه الموت تريدنه انملك
خيط اعله الجرح باللحم صرت وياي
لو كل الجروح اطيب ما فلك
تعرف كلشي بيه وما عرفت شبيك
لغز حلك لغز من يكدر يحلك
واشرد حتى اجيك ومدري ليش الخوف
وخاف تخاف مني بسدك اختلك
مثل ضلك اضل والليل يكضي الليل
ومن تطلع شمس من طولك انزلك
|حمادة|
Admin
عدد الرسائل : 2428
العمل/الترفيه : طالب
المزاج : رايق
تاريخ التسجيل : 04/02/2008
|موضوع: رد: قصيدة عتاب للحبيبة الثلاثاء أبريل 15, 2008 1:00 am|| |
جزاك الله كل خير
وحياكِ الله وبياكِ وجعل الجنة مثوانا ومثواكِ
بارك الله فيك
ربي يعطيك العافية
_________________
لا يصلح الناس فوضى لا سراة لهم ..... ولا سراة إذا جهالهم سادوا
تهدى الأمور بأهل الرأي ما صلحت ..... فان تولت فبالأشرار تنقاد
|زائر|
زائر
|زائر|
زائر
|زائر|
زائر